Депутатите се отказаха от заплатите си от 1 април докато трае извънредното положение. Предложението дойде тази вечер от ГЕРБ и получи единодушната подкрепа на 170 депутати от всички парламентарни групи.

Така след удръжките от заплатите за данъци и осигуровки останалата сума ще бъде превеждана по сметка на здравното министерство за борба с коронавируса. Решението важи и за членовете на правителството.

БСП и ДПС настояха мярката да важи и за политическите кабинети на министрите. Патриотите призоваха същото да направят президентът и вицепрезидентът - и те да се откажат от заплатите си.